P R O C E S - V E R B A L

Încheiat astăzi 21.04.2022, în şedinţa extraordinară cu convocare de îndată a Consiliului Local al comunei Vădeni, județul Brăila la care participă un număr de treisprezece consilieri din totalul de treisprezece.

La şedinţă participă de drept dna Coman Stanca – primarul comunei și dra Mustaţă Lenuţa – secretarul general al comunei.

Dra Mustaţă Lenuţa supune aprobării procesul – verbal de la şedinţa anterioară.

Nefiind obiecţiuni, procesul – verbal este aprobat cu unanimitate de voturi.

Președintele de ședință prezintă ordinea de zi:

1. *Proiect de hotărâre* privindaprobarea Cererii de finanțare și a Devizului general estimativ pentru investiția: „EXTINDERE ȘI MODERNIZARE SISTEM DISTRIBUȚIE GAZE NATURALE DIN COMUNA VĂDENI PRIN TRANSFORMAREA ÎN SISTEM INTELIGENT DE DISTRIBUȚIE GAZE NATURALE” *– inițiator primar.*

Preşedintele de şedinţă supune la vot ordinea de zi, care se aprobă în unanimitate de voturi.

Se trece la **primul** punct din ordinea de zi*.*

Preşedintele de şedinţă prezintă proiectul de hotărâre și dă cuvântul dnei primar care expune referatul de aprobare, precizând că, așa cum rezultă din referat, timpul este foarte scurt pentru a ne înscrie în Programul național de investiții ”Anghel Saligny” și a trebuit să ne întâlnim de îndată.

Avem în vedere două aspecte:

- extinderea sistemului de distribuție a gazelor naturale în toate localitățile din cadrul comunei;

- modernizarea sistemelor de distribuție a gazelor naturale existente, prin transformarea în sisteme inteligente de distribuție a gazelor naturale.

Pentru realizarea acestor deziderate, ar urma să primim din bugetul statului peste 15 milioane de lei, așa cum este detaliat și în raportul de specialitate.

Nu sunt dezbateri şi se supune la vot proiectul care se aprobă cu unanimitate de voturi.

Nu sunt alte probleme şi dna Avârvărei Elena, preşedintele de şedinţă, declară încheiate lucrările şedinţei.

Drept pentru care s-a întocmit prezentul proces-verbal.

PREŞEDINTE DE ŞEDINȚĂ, SECRETAR GENERAL,

Elena AVÂRVĂREI Lenuța MUSTAȚĂ